— 698 — 



Quant au premyer : j'advoue et confesse qu'à mon retour de Cons- 

 tantinople passant en Italyc j'alloys trouver feu nions' de Guise a Cyvi 

 telle; que depuis, estant de retour en France, je commenday à des gens 

 de pied sous sa charge aux premiers troubles et combattis pour le Rov 

 en ce temps là; mais il fault considérer que je n'avoys alors non plus 

 de cognoissance de l'Evangile que *S f Pol avant sa vocation, quand il 

 massacroit les chrestiens et tenoyt les abillemens de S* Estienne ainsy 

 qu'on le lapidoyt; mais depuis que Dieu m'eust fait la grâce de m'ap- 

 peller à sa cognoissance, il ne se trouvera point que j'aye porté les 

 armes contre ceulx de ma religion, combien que le Roy et la Royne sa 

 mère m'y ayent assez de foys voulu convyer par prières et remonstrances , 

 voyre contraindre par menaces. De là est advenu que le cardinal de Lor- 

 rayne et toute la maison de Guise m'ont tellement hay, que durant les 

 troubles derniers, ils envoyèrent ung provost des marcschaulx chez moy 

 accompagné de 3o archers arquebusiers qui me prirent et me menèrent 

 prisonnier pour la religion, tout malade que j'estoys d'une fièvre conty 

 nue, et fus l'espace de huit jours durant prest d'avoyr la teste tran- 

 chée pour une preuve qu'ils avoient contre moy de ce que j'avoys faicl 

 prescher en ma maison contre les edicts du Roy. En quoy Dieu m'assista 

 de façon qu'il me garda de rien fayre contre ma conscience et me de- 

 lyvra miraculeusement de leurs mains. Au reste à ce massacre dernier 

 ma maison a esté pillée, comme tout le monde le sçayt, el tous mes 

 biens saccagés. Depuis je m'en suis venu en Angleterre, là où vostre 

 Majesté peult avoyr ouy parler de toutes mes actions et déportemens. 

 Que si, depuis les premiers troubles, je n'ay point porté les armes pour 

 la religion, aussy ne peult-on dyre avecq vérité que je les aye porté pour 

 le Roy contre la religion, ny que la faveur des grands ayt eu tant de 

 puissance sur moy que de pouvoyr faire armer mes bras contre ma cons 

 cience. Quant à moy je confesseray librement à vostre Majesté que je 

 n'ay jamais creu qu'il feust bien licite de porter les armes contre le Roy, 

 synon depuis le massacre et principalement depuis deux moys et deniv 

 ou troys moys en çà que j' assembla y en monlogysde Londres monsieur 

 Cousin, M r de Saulsoy et monsieur Le Gras, mynistres, aux quels ayant 

 proposé ceste question ils la sceurent débattre avecq tant de vives 

 raisons et d'argumens valables, qu'avecq la bonne volunté que j'avovs 

 depuis le massacre dernyer je me résolus de tout point de me venyr 

 rendre à la Rochelle, si dans le temps du partement je ne recepvoys 

 commandement exprès de Don Lucidor de ne bouger de Londres pour 

 son service, ainsy comme je le feis entendre au mylord de Leslre de- 

 visant avecq luy en sa gallerye, et ne se fault point estonner si, main- 

 tenant que le hazard y est plus grand que jamais, je me suis résolu 

 d'aller à la Rochelle, veu que quand il plaist à Dieu nous toucher le 

 cueur, les plus difficiles entreprises du monde nous semblent aysëes; 



